“AMANTAYTAU-GOLDFILDS” QO‘ShMA KORXONASINING O‘ZBEKISTONLIK QATNAShChILARI O‘RTASIDA VAKOLATLARNI VA DIVIDENDLARNI TAQSIMLASh TO‘G‘RISIDA

“Amantaytau Goldfilds” qo‘shma korxonasining o‘zbekistonlik qatnashchilari o‘rtasida o‘zaro munosabatlarni tartibga solish maqsadida Vazirlar Mahkamasi qaror qiladi:
 1. Belgilab qo‘yilsinki, “Amantaytau Goldfilds” qo‘shma korxonasining O‘zbekiston tomonidan ta’sischisi bo‘lib davlat, O‘zbekiston Respublikasi Davlat geologiya va mineral resurslar qo‘mitasi, Navoiy kon-metallurgiya kombinati va O‘zbekiston Respublikasi Moliya vazirligi timsolida hisoblanadi.
 2. O‘zbekiston Respublikasi Davlat geologiya va mineral resurslar qo‘mitasi va Navoiy kon-metallurgiya kombinatiga O‘zbekiston tomoni nomidan zarur ta’sis hujjatlarini imzolash, shuningdek, qo‘shma korxona xo‘jalik faoliyatini ta’minlashda O‘zbekiston Respublikasi manfaatlarini ifodalash vakolati berilsin.
 3. Qo‘shma korxona faoliyatidan olingan O‘zbekiston tomoniga tegishli 50 foiz miqdoridagi dividendlar quyidagi tartibda taqsimlansin: 
 O‘zbekiston Respublikasi Moliya vazirligiga (respublika budjetining tegishli hisob raqamiga) — 32,5 foiz; 
 O‘zbekiston Respublikasi Davlat geologiya va mineral resurslar qo‘mitasiga — 14 foiz; 
 Navoiy kon-metallurgiya kombinatiga — 3,5 foiz. 
 Qo‘shma korxonaning O‘zbekiston tomoni qatnashchilari o‘rtasidagi boshqa o‘zaro munosabatlar ular o‘rtasida tuzilgan bitimlar bilan tartibga solinadi. 
 4. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosarlari B.S.Hamidov va Y.F.Paygin zimmasiga yuklansin.